На основу члана 55, 57. и члана 60. став 1. тачка 2) Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању поступка јавне набавке број 404-47/2018-04 од 24.07.2018. године, Општинска управа општине Љубовија, дана 26.07.2018. године, објављује:

**ПОЗИВ ЗА ПОДНОШЕЊЕ ПОНУДА**

**у поступку јавне набавке мале вредности број ЈН 44/2018**

***Реконструција пешачког моста на реци***

***Љубовиђи***

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста поступка јавне набавке**: јавна набавка мале вредности

**Врста предмета јавне набавке**: радови

**Природа и обим радова и основна обележја радова, место извршења радова, ознака из класификације делатности, односно назив и ознака из општег речника набавке:** радови на реконструкцији пешачког моста на реци Љубовђи, према техничкој документацији и предмеру који представља саставни део конкурсне документације. Предмет набавке обухвата следеће радове: предходне радове, земљане радове, радове од дрвета, бетонске радове, радове од метала, завршне и остале радове.

Ознака из класификације делатности: Сектор Ф – грађевинарство, Област 42 – Изградња осталих грађевина, Грана 42.1 – Изградња путева и железничких пруга, Шифра 42.13 –Изградња мостова и тунела.

Назив и ознака из општег речника набавке:

4522110 – радови на изградњи мостова

**Критеријум за доделу уговора:** „најнижа понуђена цена“

**Начин преузимања конкурсне документације, односно интернет адресa где је конкурсна документација доступна:** Конкурсна документација је доступна на Порталу јавних набавки и интернет страници Наручиоца [www.ljubovija.rs](http://www.ljubovija.rs).

**Обилазак локације за извођење радова: до 03.08.2018. године, радним даном од 8-15 ч.**

**Начин подношења понуде и рок:** Понуде се могу достављати лично или путем поште, на адресу Наручиоца – Општинска управа општине Љубовија, Војводе Мишића 45, 15320 Љубовија, сваког радног дана од 07 до 15 часова и морају се налазити у затвореној коверти са назнаком - „ПОНУДА - НЕ ОТВАРАТИ – јавна набавка радова - реконструкција пешачког моста на реци Љубовиђи, редни број ЈН 44/2018“.

Понуђач је дужан да на коверти назначи назив, адресу, телефон и контакт особу.

Крајњи рок за подношење понуда је **06.08.2018.** године до **12,00** часова.

**Место, време и начин отварања понуда:** Јавно отварање понуда обавиће се **06.08.2018.** године у **12,30** часова у просторијама Oпштинске управе општине Љубовија, Војводе Мишића 45, 15320 Љубовија, уз присуство овлашћених представника понуђача.

Поступак отварања понуда спроводи Комисија образована решењем Наручиоца.

**Услови под којима представници понуђача могу учествовати у поступку отварања понуда:** Представници понуђача који присуствују јавном отварању понуда, морају да доставе Комисији заведено и оверено овлашћење за учешће у поступку отварања предметне јавне набавке, у противном наступају као јавност и не могу предузимати активне радње у поступку (потписивање записника, истицање приговора и др).

**Рок за доношење одлуке:** Наручилац ће одлуку о додели уговора о јавној набавци донети у року од 10 дана од дана јавног отварања понуда.

**Лице за контакт:** Кирило Јовић, тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404-47/2018-04

Датум: 26.07.2018. године

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**